30.09.2019
Цәыббрамза 30, Аиааира амш аҽны, Аҧсны Аҳәынҭқарра Ахада Рауль Ҳаџьымба Ахьӡ-Аҧша апарк аҟны Иҭахаз аибашьцәа рбаҟа амҵан ашәҭшьыҵәрақәа шьҭеиҵеит.
Ашәҭшьҭаҵара иазкыз ацеремониа иалахәын Аҧыза-министр Валери Бганба, Аҧсны Жәлар Реизара – Апарламент Аиҳабы Валери Кәарҷиа, Ахада Иусбарҭа Анапхгаҩы Беслан Барцыц, Апарламент адепутатцәа, аиҳабыра алахәцәа, аветерантәи ауаажәларратәи еиҿкаарақәа рнапхгаҩцәеи рылахәцәеи, аныҳәатә усмҩаҧгатәқәа рыҽрылархәразы иааз асасцәа.